Vi ved af bitter erfaring, hvor hvordan en vaskemaskine kan komme til at lugte mellem vaskene, hvis vi glemmer at lade lågen stå på klem. Det sker, når luften ikke bliver skiftet, og vandresterne ikke får lov til at fordampe. Ud over altid at efterlade lågen åbentstående mellem vaskene, er det, trods den større miljøbelastning, en god idé at lade din vaskemaskine køre en kogevask et par gange om måneden. På den måde fjernes bakterier og ophobede sæberester, og når du vil have rengjort i bund, kan du også tørre gummilisten af og vaske sæbeskuffen. En ren vaskemaskine vasker ganske enkelt tøjet bedre, og på den måde lever det længere.